b"\n_START_ARTICLE_\nCan Vila (Sant Gregori)\n_START_SECTION_\nDescripci\xc3\xb3\n_START_PARAGRAPH_\nAntiga masia de planta rectangular, desenvolupada en planta baixa i planta pis, coberta de teula \xc3\xa0rab a dues vessants. Sobre la coberta i a la part central de la fa\xc3\xa7ana s'aixeca una torre de planta quadrada i coberta de teula a dues vessants. Les parets portants s\xc3\xb3n de ma\xc3\xa7oneria revestida amb un arrebossat a les fa\xc3\xa7anes que deixa a la vista els carreus de les obertures i les cantonades. La fa\xc3\xa7ana principal presenta dues portes d'acc\xc3\xa9s, una situada sota la torre i feta amb brancals i impostes de pedra que ajuden a la llinda de fusta a salvar la llum del forat. Sobre la porta hi ha una finestra g\xc3\xb2tica de transici\xc3\xb3 amb un cap hum\xc3\xa0 cisellat a l'arrencament dels guardapols, la del segon pis \xc3\xa9s g\xc3\xb2tica. L'altra porta \xc3\xa9s feta amb grans dovelles i sobre ella hi ha una finestra amb carreus bisellats._NEWLINE_Al costat de la finca hi ha un paller, una construcci\xc3\xb3 rural de planta rectangular amb una ampliaci\xc3\xb3 lateral. La part original presenta coberta de teula a dues vessants suportada per una j\xc3\xa0ssera de fusta central que descansa sobre dos pilars centrals, un d'ells situat a la fa\xc3\xa7ana. La coberta \xc3\xa9s feta amb bigam de doble tirada, llates i teules. Les parets s\xc3\xb3n de ma\xc3\xa7oneria, amb carreus als extrems i les cantonades.\n_START_SECTION_\nHist\xc3\xb2ria\n_START_PARAGRAPH_\nA la llinda de la finestra del segon pis hi figuren inscripcions i motius religiosos cisellats, a les finestres g\xc3\xb2tiques tamb\xc3\xa9."